cyanic-selkie/wikianc huggingface dataset:
பிரவரா ஆறு
தோற்றம்
மகாராட்டிராவின் அகமது நகர் மாவட்டத்தில் குலாங் மற்றும் ரத்தங்காட் மலைகளுக்கு இடையே சஹாயாத்ரியின் கிழக்கு சரிவுகளில் பிரவரா உருவாகிறது.
ஆற்றோட்டம்
இந்த ஆறு இதன் தோற்றத்திற்கு அருகில் உள்ள பந்தர்தாரா நகரத்தில் பாய்கிறது. இங்கு ஆர்தர் ஏரியை உருவாகியுள்ளது. பிரவரா ஆற்றின் குறுக்கே பந்தர்தாரா அணை கட்டப்பட்டுள்ளது. அணையின் கதவுகள் அவ்வப்போது திறக்கப்பட்டு, பிரவராவின் நீரோட்டத்தினை அனுமதிக்க, குடை நீர்வீழ்ச்சியை உருவாக்குகிறது. இங்கிருந்து ஆறு கிழக்கு நோக்கிப் பாய்ந்து 58 கி.மீ. தூரத்தில் உள்ள மற்றொரு நகரமான சங்கம்னேரை அடைகிறது. இங்கு மகாலுங்கி நதியுடன் சங்கமிக்கிறது. அகமதுநகர் மாவட்டத்தில் உள்ள இரண்டாவது பெரிய நகரம் இதுவாகும். கிழக்கு நோக்கித் தொடர்ந்து ஓடும், இந்த ஆறு மற்றொரு துணை ஆறான முலா ஆற்றுடன் இணைகிறது. பின்னர் நெவாசா நகரத்தை அடைந்து 12 கி. மீ. தூரம் ஓடி இறுதியாகக் கோதாவரி ஆற்றில் சங்கமிக்கிறது. இது இந்த ஆற்றின் மூலத்திலிருந்து 208 கி. மீ. தொலைவில் அமைந்துள்ளது.
துணை ஆறு
இதன் குறுகிய ஓட்டத்தில் இரண்டு முக்கிய துணை ஆறுகளிலிருந்து தண்ணீரைப் பெறுகிறது: மகாலுங்கி மற்றும் முலா.
மேற்கோள்கள்
பகுப்பு:இந்திய ஆறுகள் பகுப்பு:மகாராட்டிர ஆறுகள் பகுப்பு:Coordinates on Wikidata
திருச்சின்னம்
திருச்சின்னம் என்பது சமயச் சடங்குகளில் பயன்படுத்தப்படும் கிராமிய இசைக் கருவிகளில் ஒன்றாகும். இது ஒரு காற்று வாத்தியம் ஆகும். இது ஜோடிக் குழாய்களால் ஆனது. இந்த இசைக் கருவி தாஸரிகளால் ஆலய வழிபாட்டின் போது வாசிக்கப்படுகின்றது.
பகுப்பு:காற்றிசைக் கருவிகள் பகுப்பு:தமிழர் இசைக்கருவிகள்
பாஞ்சாலதேசம்
பாஞ்சாலதேசம்  கோசலதேசத்திற்கு வடமேற்கிலும், குருதேசம், பாஹ்லிகதேசத்திற்கு நேர்கிழக்கிலும், இமயமலையின் தரணசு தலத்திற்கு வடக்கிலிருந்து தெற்கில் தாழ்த பூமியில் விசாலமாகப் பரவி இருந்த தேசம்.
இருப்பிடம்
இந்த தேசமானது, சூரசேனதேசம் போன்றே மண் அமைப்புடையது. இமயமலையை அடுத்து இருப்பதால் குளிர், மழை, பனி எப்பொழுதும் விடாமல் பெய்து கொண்டே இருக்கும்.இது கற்பாறையும், மண்ணும் கலந்த பூமியாக இருக்கும்.
மலை, காடு, விலங்குகள்
இந்த தேசத்தின் வடக்கில் உள்ள இமயமலையின் சிறு மலைத்தொடர்களே தெற்கு நோக்கி ஓங்கி நின்று பெரிய மலைகளாக நான்குபுறமும், சிறுமலைகளும், சிறிய காடுகளும், அவைகளில் கருங்குரங்கு, பெரிய மலைப்பாம்பு, கரடி, பன்றி, புலி, யானை ஆகிய கொடிய  விலங்குகள் அதிகமாக இருக்கும். இந்த தேசத்தின் பூமிவளம் மிகவும் நன்மையானபடியால் வளம் நிறைந்த தோட்டங்கள் சூழ்ந்த பகுதியாக இருக்கும்.
நதிகள்
இந்த தேசத்தின் மேற்குபாகத்தில் செழிப்பான பகுதியில் கங்கைநதியும், இதற்கு கிழக்கில் தமசா நதியும், காஞ்சனாசம் என்னும் மலையிலிருந்து காஞ்சனாசி  என்ற நதியும் ஓடுகிறது. ஹரித்துவார் என்னும் நகருக்கு நேர்தெற்கில் கபிலா என்ற நதி ஓடி காஞ்சனாசி  நதியுடன் சேர்ந்து கங்கையுடன் இணைகிறது.
விளைபொருள்
இந்த தேசத்தில் நெல், கோதுமை, கரும்பு முதலியனவும், தாமிரம், பித்தளை முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களை அம்மக்கள் பயன்படுத்தினர்.
நகரம்
இந்த பாஞ்சாலதேசத்தின் வட எல்லையில்தான் மாயா என்னும் ஒரு பெரிய நகரமுள்ளது. இது புராணகாலத்தில் ஹரித்துவார் என்றும் அழைக்கப்படுகிறது. இங்கு பத்ரிகாசிரமம் என்னும் பத்ரி நாராயணனுடைய கோவிலும் உள்ளது.
சான்றடைவு
பகுப்பு:இந்திய அரச மரபுகள்
ரொபர்ட் ஹீலி
வெளி இணைப்பு
ரொபர்ட் ஹீலி - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 3, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1934 பிறப்புகள் பகுப்பு:டெவான் துடுப்பாட்டக்காரர்கள் பகுப்பு:வாழும் நபர்கள்
பத்ரிநாத்
பத்ரிநாத் (Badrinath) இந்தியாவின் உத்தரகாண்ட் மாநிலத்தின் கார்வால் கோட்டத்தில், சமோலி மாவட்டத்தில் அமைந்த பேரூராட்சி ஆகும். இங்கு உத்தராகண்டின் நான்கு புனிதத் தலங்களில் ஒன்றான பத்ரிநாத் கோயில் 108 வைணவத் திருத்தலங்களில் ஒன்றாகும்.
தேசிய நெடுஞ்சாலை எண் 58 பத்ரிநாத் நகரத்தை ஜோஷி மடம், ரிஷிகேஷ் அரித்துவார் வழியாக புதுதில்லி அருகே உள்ள காசியாபாத் நகரத்துடன் இணைக்கிறது.
அமைவிடம்
ரிஷிகேசுக்கு வடக்கே 301 கிமீ தொலைவிலும், கௌரி குண்டத்திலிருந்து (கேதார்நாத்) 233 கிமீ தொலைவிலும் பத்திரிநாத் உள்ளது.
பெயர்க் காரணம்
பத்திரி என்ற வட மொழி சொல்லிற்கு இலந்தை மரம் என்று பொருள். நாத் என்ற சொல்லிற்கு தலைவர் எனப்பொருளாகும். பத்ரிநாத் பகுதியில் இலந்தை மரங்கள் அதிகம் வளர்கிறது.
வரலாறு
ஆதி சங்கரர் நிறுவிய நான்கு மடங்களில் ஒன்று பத்ரிநாத் அருகே உள்ள ஜோஷி மடம் ஆகும். சிறீ கிருஷ்ணரின் நண்பர் உத்தவர் இறுதியில் பத்ரிநாத்தில் உள்ள பத்திரிகாசிரமத்தில் தங்கி தவமிருந்து மோட்சம் அடைந்தார் என பாகவத புராணம் கூறுகிறது.
புவியியல்
பத்ரிநாத் உத்தராகண்டின் கார்வால் கோட்டத்தின் இமயமலையில் 3,100 மீட்டர் (10,170 அடி) உயரத்தில், அலெக்நந்தா ஆற்றின் கரையில் அமைந்துள்ளது. நர-நாராயணன் மலைத்தொடர்களுக்கு இடையில் பத்ரிநாத் ஊர் அமைந்துள்ளது. இம்மலைத்தொடரில் 6,596 மீட்டர் உயரத்தில் நீலகண்ட கொடுமுடி உள்ளது. நந்தா தேவி கொடுமுடிக்கு வடமேற்கே 62 கிமீ தொலைவில் பத்ரிநாத் உள்ளது.
மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, பத்ரிநாத் மக்கள் தொகை 2,438 ஆகும். மக்கள் தொகையில் 2,054 ஆண்களும் மற்றும் 384 பெண்களும் உள்ளனர். 6 வயதிற்குட்பட்ட குழந்தைகள் எண்ணிக்கை 68 ஆகும். சராசரி எழுத்தறிவு 92.9% ஆகும். பட்டியல் சாதியினரும் பட்டியல் பழங்குடியினரும் முறையே 113 மற்றும் 22 ஆக உள்ளனர்.
வெளி இணைப்புகள்
பகுப்பு:இந்து யாத்திரைத் தலங்கள் பகுப்பு:உத்தராகண்ட மாநில ஊர்களும் நகரங்களும் பகுப்பு:இந்து புனித நகரங்கள் பகுப்பு:சமோலி மாவட்டம் பகுப்பு:பண்டைய இந்திய நகரங்கள் பகுப்பு:இந்து புனிதத் தலங்கள் பகுப்பு:உத்தராகண்டத்திலுள்ள சுற்றுலாத் தளங்கள்
ஆபெலிசோரஸ்
ஆபெலிசோரஸ் ("ஆபெல்லின் பல்லி") என்பது, ஆபேலிசோரிட் தேரோபொட் தொன்மாவின் ஒரு பேரினம். இது இன்றைய தென்னமெரிக்காவின் கிரீத்தேசியக் காலப்பகுதியைச் சேர்ந்தது. இது ஊனுண்ணும் இருகாலி விலங்கு. இதன் மண்டையோட்டின் ஒரு பகுதியை மட்டும் கொண்டே இது பற்றி அறியப்பட்டு இருப்பினும் இது 7 தொடக்கம் 9 மீட்டர் வரை நீளம் கொண்டதாக இருந்திருக்கும் எனக் கருதப்படுகிறது.
இவற்றையும் பார்க்கவும்
பகுப்பு:தொன்மாக்கள்
தெற்கு ராமசாமிபுரம் நாராயணசாமி கோயில்
தெற்கு ராமசாமிபுரம் நாராயணசாமி கோயில் தமிழ்நாட்டில் தூத்துக்குடி மாவட்டம், தெற்கு ராமசாமிபுரம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பாத்ரீசியா வைட்லாக்
பேராசிரியர் பாத்ரீசியா வைட்லாக் (Patricia Ann Whitelock)  ஒரு தென் ஆப்பிரிக்க வானியர்பியலாளர் ஆவார். இவர் தென் ஆப்பிரிக்க அறிவியல் கல்விக்கழக உறுப்பினரும் ஆவார்.
இவர் 2002 ஜூனில் இருந்து 2003 நவம்பர் வரை தென் ஆப்பிரிக்க வான்காணகத்தின் பொறுப்புச் செயலராக இருந்த்ப் பின் 2012 இல் அதன் இயக்குநர் ஆனார். இவர் 100 அலவுக்கும் மேற்பட்ட சாப் புலமையாளர்களால் மீள்பார்வையிடப்பட்ட ஆய்வுக் கட்டுரைகளை வெளியிட்டுள்ளார். இவரது ஆய்வு விண்மீன்களின் படிமலர்ச்சியைப் பற்றியும் களப் பால்வெளிக் கொத்துகளையும் பற்றியும் அமைகிறது.
மேற்கோள்கள்
பகுப்பு:வாழும் நபர்கள் பகுப்பு:பெண் வானியற்பியலாளர்கள் பகுப்பு:தென் ஆப்பிரிக்கப் பெண் அறிவியலாளர்கள் பகுப்பு:தென்னாப்பிரிக்க வானியலாளர்கள் பகுப்பு:பெண் வானியலாளர்கள் பகுப்பு:பெண் இயற்பியலாளர்கள்
எம்மி விருது
எம்மி விருது  (Emmy Award), பெரும்பாலும் எம்மி என்றே அறியப்படும் விருது அமெரிக்கத் தொலைக்காட்சி நிகழ்ச்சித் தயாரிப்புத் துறையில் மனமகிழ்ச்சி நிகழ்ச்சிகளை குவியப்படுத்திய ஓர் விருதாகும். இது திரைப்படங்களுக்கான அகாதமி விருது மற்றும் இசைக்கான கிராமி விருது போன்றது.
தொலைக்காட்சியின் பல்வேறு துறைகளில் இந்த விருது வழங்கப்படுகிறது. வழங்கப்படும் விருதின் துறையைப் பொறுத்த விழாக்களில் ஆண்டின் பல்வேறு காலகட்டங்களில் ஆண்டின் முழுமையும் வழங்கப்படுகிறது. இவற்றில் கூடுதலாக ஊடகங்களின் கவனத்தை ஈர்ப்பவை முதன்மைநேர எம்மிக்கள் (மாலை 7 மணி முதல் 10 மணிவரை ஒளிபரப்பப்படும் நிகழ்ச்சிகளுக்குரியவை) மற்றும் பகல்நேர எம்மிக்களாகும். மற்ற பிற எம்மிக்கள் விளையாட்டு எம்மி விருது, செய்தி மற்றும் ஆவணமாக்கல் எம்மி விருது, வணிக மற்றும் நிதிய நிகழ்ச்சிகளுக்கான எம்மி விருது, அமெரிக்காவிற்கு வெளியே தயாரிக்கப்பட்ட நிகழ்ச்சிகளுக்கான பன்னாட்டு எம்மி விருது, தொழில்நுட்பம் மற்றும் பொறியியலுக்கான எம்மி விருது ஆகியனவாகும். தவிர மாநில மற்றும் உள்ளூர் திறமையை பாராட்டி வட்டார எம்மி விருதுகளும் வழங்கப்படுகின்றன.
மூன்று ஒன்றுக்கொன்று தொடர்புடைய ஆனால் தனித்த அமைப்புகள் எம்மி விருதுகளை வழங்குகின்றன: தொலைக்காட்சி கலை & அறிவியல் அகாதமி (ATAS), தேசிய தொலைக்காட்சி கலை மற்றும் அறிவியல் அகாதமி (NATAS), மற்றும் பன்னாட்டு தொலைக்காட்சி கலை & அறிவியல் அகாதமி. ஒவ்வொன்றும் குறிப்பிட்ட எம்மி விருதுகளை நிர்வகிக்க பொறுப்பானவையாக உள்ளன.
மேற்கோள்கள்
பகுப்பு:பரிசுகளும் விருதுகளும்
புளோரோன்
புளோரோன் (Fluorone) என்பது C13H8O2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பல்லின வளையச் சேர்மமான இது பல்வேறு வேதிப் பொருள்களுக்கான உட்கட்டமைப்பாக உருவாகிறது. புளோரெசீன், எரித்ரோசின், உரோதமின் போன்ற புளோரோன் சாயங்கள் இவற்றுள் சிலவாகும். சாந்தோன் சேர்மத்தின் மாற்றியனாகக் கருதப்படும் இது சில சமயங்களில் ஐசோசாந்தோன் என்று குறிப்பிடப்படுகிறது.
மேற்கோள்கள்
பகுப்பு:பல்லின வளையச் சேர்மங்கள் பகுப்பு:புளோரோன்கள்
கந்தன் (சங்ககால அரசன்)
நாஞ்சில் நாட்டு வல்வேல் கந்தன் பாண்டி நாட்டு குறுநில மன்னர்கள் வம்சத்தைச் சேர்ந்தவனாவான். இவனே நாஞ்சில் பொருநன் எனவும், நாஞ்சில் வள்ளுவன் எனவும் குறிக்கப்படுகிறான். இவன் மறக்கொள்கை மிக்க குடிவரவில் வந்தவனாகவும், பாண்டிய வேந்தன் மீது உரிமையுற்று நின்றதாகவும் மருதநிலநாகனார் குறிப்பிடுகிறார்.புறம் 139
சுரவரம் பிரதாப ரெட்டி
thumb| சுரவரம் பிரதாப ரெட்டி சுரவரம் பிரதாப ரெட்டி (Suravaram Pratapa reddy) (1896-1953) இவர் இந்தியாவின் ஐதராபாத் மாநிலத்திலிருந்து (இப்போது தெலங்காணா) வந்த ஒரு சமூக வரலாற்றாசிரியர் ஆவார்.
வாழ்க்கை
முந்தைய ஐதராபாத் மாநிலத்தின் கத்வால் மாவட்டத்தில் உள்ள போரவெல்லி கிராமத்தில் 1896 மே 28 அன்று பிரதாப ரெட்டி பிறந்தார். இவரது தாய் ரங்கம்மா, தந்தை நாராயணாரெட்டி. இவர்களின் சொந்த கிராமம் மகாபூப்நகர் மாவட்டத்தில் இட்டிகலபாடு என்பதாகும். பிரதாப ரெட்டி தனது முதன்மை கல்வியை கர்நூலிலுள்ள உள்ள தனது மாமா ராமகிருட்டிணா ரெட்டியின் இல்லத்தில் தங்கி முடித்தார். வெல்லால சங்கர சாஸ்திரியின் வழிகாட்டுதலின் கீழ் சமசுகிருத இலக்கியங்களையும் இலக்கணத்தையும் பயின்றார். பின்னர் ஐதராபாத்தின் நிஜாம் கல்லூரிக் கல்வியை முடித்தார். பின்னர் சென்னை மாகாணக் கல்லூரியில் இளங்கலை பட்டம் பெற்று, பின்னர்சட்டம் பயின்று வழக்கறிஞரானார்.
தொழில்
தெலுங்கு மக்களின் சமூக வரலாறு எழுதப்பட்ட ஆந்திரா சாங்கிகா சரித்திரா, இது 1949 இல் முதன்முதலில் வெளியிடப்பட்டது. பின்னர் பல பதிப்புகள் வெளியிடப்பட்டது. சிறந்த தேசிய புத்தக விருதை ( கேந்திர சாகித்திய அகாதமி புரஸ்காரம் ) வென்ற முதல் தெலுங்கு மொழி புத்தகமாகும். 1970 களில் இருந்து இது இந்திய நிர்வாக சேவை மற்றும் இந்திய காவல்துறை சேவை தேர்வுகள் மற்றும் ஆந்திர பிரதேச காவல் பணி போன்ற ஆணையத்தால்  பரிந்துரைக்கப்பட்ட உரையாகும்.
பிரதாப ரெட்டி சமசுகிருதம், தெலுங்கு, உருது மற்றும் ஆங்கில மொழிகளில் அறிஞராக இருந்தார். இவருக்கு தெலுங்கானா தெலுங்கு மீது மிகுந்த அபிமானம் இருந்தது. இவர் தனது ஆராய்ச்சி கட்டுரைகள், புதினங்கள், கவிதை, கதை எழுத்தாளர் மற்றும் இலக்கிய விமர்சகர் ஆகியவற்றிக்கு பிரபலமானவர். இவர், “பிரித்தன் ஆந்துலரு பிரவுன்வந்த்ரம் (ஆங்கிலம்-தெலுங்கு) மாட்லாடிட்டே மேமு தாரக்கியந்திரம் (உருது-தெலுங்கு) மாட்லாத்தாமு. (பிரிட்டிஷ் ஆந்திராஸ் தெங்லிஷ் (தெலுங்கு-ஆங்கிலம்) பேசுகிறது, நாங்கள் துர்டு (தெலுங்கு-உருது) பேசுகிறோம் என்று கூறினார். "
இலக்கியப் பணி
ஐதராபாத் மாநிலத்தில் உள்ள கோல்கொண்டா பத்ரிகா என்ற பத்திரிகையின் ஆசிரியராகவும், நிறுவனராகவும் இருந்தார். இவரது பல கட்டுரைகள் சுஜாதா, ஷோபா, பாரதி போன்ற பத்திரிகைகளில் வெளிவந்தன. 1920-1948 காலகட்டத்தில் தெலுங்கானாவில் சமூக மற்றும் கலாச்சார மறுமலர்ச்சி இயக்கத்தின் தீவிர பங்களிப்பு மற்றும் தலைமைத்துவத்திற்காக சுரவரம் பிரதாப ரெட்டி அறியப்பட்டார். இந்த இயக்கம் நிஜாம் எதேச்சதிகாரத்தை மீறி, மக்களின் விடுதலைக்காக உழைத்தது. இது நிஜாம் ஐதராபாத் மாநிலத்தில் உள்ள பெரும்பான்மை சமூகத்தினருக்கும் குறிப்பாக தெலுங்கானாவின் தெலுங்கு மக்களுக்கும் பாரபட்சம் மற்றும் ஒடுக்குமுறைக்கு எதிராகவும் பாடுபட்டது. 1930 ஆம் ஆண்டில் ஜோகிபேட்டையில் நடைபெற்ற மக்களின் பிரபலமான போர்க்குணம் கொண்ட அமைப்பான நிஜாம் ஆந்திர மகாசபாவின் முதல் தலைவராக இருந்தார். இவர் அனைத்து தெலுங்கு மக்களின் ஒற்றுமை பற்றிய கருத்தை தொடர்ந்து பிரச்சாரம் செய்து வந்தார். மேலும் விசாலந்திராவின் கருத்து மற்றும் கோரிக்கையின் தீவிர ஆதரவாளராக இருந்தார்.
ஆந்திரோதயம்
தெலுங்கானா ஆந்திரோதயம் என்ற புத்தகம் 1920 முதல் 1948 வரையிலான காலப்பகுதியில் தெலுங்கானாவில் நடந்த கலாச்சார, மொழியியல் மற்றும் அரசியல் போராட்டங்களின் மிகவும் விலைமதிப்பற்ற மற்றும் பயனுள்ள வரலாற்றுத் தொகுப்பாகும்; முக்கியமாக 1930 முதல் ஆந்திர மகாசபாவின் பதாகையின் கீழ் - ஆந்திரயத்தில் ஸ்ரீ பிரதாப் ரெட்டியின் பங்களிப்பு பற்றிய பல குறிப்புகள் இதில் உள்ளன. ஆந்திர மாநிலத்தை உருவாக்குவதற்கான போராட்டத்தை இவர் வரவேற்றார், ஆனால் அதைப் பார்க்க இவர் வாழவில்லை, 1953 ஆகஸ்ட் 25 ஆம் தேதி காலாவதியான அவரது விசாலந்திராவை (ஆந்திரா) பார்க்க இவர் வாழவில்லை.
குறிப்புகள்
பகுப்பு:தெலுங்கு கவிஞர்கள் பகுப்பு:1953 இறப்புகள் பகுப்பு:1896 பிறப்புகள்
மாசாந்தரான் மாகாணம்
மாசாந்தரான் மாகாணம் (Mazandaran Province, (,, Ostān-e Māzandarān), என்பது ஈரானின் முப்பத்தோறு மாகாணங்களில் ஒன்று ஆகும். இது காசுப்பியன் கடலின் தெற்கு கடற்கரையிலும், அருகிலுள்ள மத்திய அல்போர்ஸ் மலைத்தொடரிலும், மத்திய-வடக்கு ஈரானில் அமைந்துள்ளது.
மாசாந்தரான் மாகாணம் ஈரானின் மிகவும் மக்கள் அடர்த்தி கொண்ட மாகாணங்களில் ஒன்றாகும். மேலும் இது பல்வேறு இயற்கை வளங்களைக் கொண்டுள்ளது, குறிப்பாக எண்ணெய் மற்றும் இயற்கை எரிவாயு வளங்களை பெருமளவில் கொண்டுள்ளது. மாகாணத்தின் நான்கு பெரிய மாவட்டங்கள் சாரி, அமோல், நூர் மற்றும் டோனெகாபோன் ஆகியவை ஆகும். இந்த மாகாணம் 1937 இல் நிறுவப்பட்டது.
இந்த மாகாணமானது சமவெளிகள், புல்வெளிகள், காடுகள் மற்றும் மழைக்காடுகள் காஸ்பியன் கடலின் மணல் கடற்கரைகள், கரடுமுரடான மற்றும் பனி மூடிய அல்போர்ஸ் சியராவின் நீண்ட மலைத் தொடர்களில், ஆசியாவின் மிக உயர்ந்த சிகரங்கள் மற்றும் எரிமலைகளில் ஒன்றான டமாவண்ட் மவுண்ட் உட்பட பல்வேறுபட்ட நிலப் பகுதிகளைக் கொண்டது.
மாசாந்தரான் மாகாணமானது மீன் வளர்ப்புத் தொழிலில் நன்கு வளர்ச்சியடைந்துள்ளது. மற்றும் இந்த மீன்வளர்ப்பு பண்ணைத் தொழிலில் இந்த மாகாணம் பாரம்பரியமாக கொண்டுள்ள ஆதிக்கமானது இப்பகுதிக்கு கூடுதலான பொருளாதார முக்கியத்துவத்தை வழங்குகிறது. மேலும் மாகாணப் பொருளாதாரத்தில் மற்றொரு முக்கிய அம்சமாக சுற்றுலாத்துறை உள்ளது, ஏனெனில் ஈரான் முழுவதிலுமுள்ள மக்கள் இப்பகுதிக்கு வருகை தருகிறார்கள். மாசாந்தரான் மாகாணமானது உயிரி தொழில்நுட்பத்தில் வேகமாக வளர்ந்து வரும் மையமாக உள்ளது.
நிர்வாக பிரிவுகள்
இந்த மாகாணம் 23,842   கிமீ 2  பரப்பளவைக் கொண்டுள்ளது. இந்த மாகாணத்தின் தலைநகராக சாரி நகரம் உள்ளது.
இந்த மாகாணம் 20 மாவட்டங்களாக பிரிக்கப்பட்டுள்ளது ( பாரசீக மொழியில் ஷாஹ்ரஸ்தான் ). அனைத்து ஷாஹ்ரஸ்தான்களும் சவடக்ஹ் தவிர, தங்கள் நிர்வாக மையங்களின் பெயரிலினாலேயே அழைக்கப்படுகின்றன.
வரலாறு
இப்பகுதியில் மனிதர்கள் குறைந்தது 75,000 ஆண்டுகளுக்கு முன்பிருந்து வாழ்ந்துவருகின்றனர். ரோஸ்டாம்கோலாவில் உள்ள கோஹர் டேப்பில் அண்மையில் மேற்கொள்ளப்பட்ட அகழ்வாராய்ச்சிகள் இந்த பகுதி 5,000 ஆண்டுகளுக்கும் மேலாக நகரமயமாக்கப்பட்டதற்கான சான்றுகளை வழங்கியது. மேலும் இப்பகுதி ஈரானின் மிக முக்கியமான வரலாற்று தளங்களில் ஒன்றாக கருதப்படுகிறது. பிராந்தியத்தின் இந்த கலாச்சார அம்சம் நகர்ப்புற வளர்ச்சியில் ஒரு முக்கிய பங்கைக் கொண்டுள்ளது. குறிப்பிடத்தக்க நாடோடி பாரம்பரியம் இல்லாத மிகப் பழமையான மக்கள் வாழும் பகுதிகளில் ஒன்றாக மாசாந்தரான் மாகாணப் பகுதி உள்ளது. இதனால் கலாச்சார ரீதியாக பிராந்தியமானது அதிகமான இடப்பெயற்சி இல்லாத பூர்வ குடிமக்களைக் கொண்ட பகுதியாக உள்ளது. இப்பகுதியின் பழங்குடி மக்களில் மாசாந்தரானிய இனமும் அடங்கும், இம்மக்கள் பேசும் ஈரானிய மொழியானது கிலாக்கி மொழி  மற்றும் சங்கிசேரி மொழியை மிகவும் ஒத்திருக்கிறது. ஆனால் பல காகசியன் மொழிகளுடன் பலுக்கலில் வழக்கமான ஒற்றுமைகள் கொண்டுள்ளன. இது பிராந்தியத்தின் வரலாற்றையும் அதன் மக்களையும் பிரதிபலிக்கிறது. 20 ஆம் நூற்றாண்டின் முற்பகுதியில், ரெசா ஷா ஏழு புதிய சாலைகள் மற்றும் தொடருந்து பாதைகள் அமைப்பதன் மூலம் வடக்கு எல்போர்ஸை தெற்கு சரிவுகளுடன் இணைத்தார். மாசாந்தரான் மற்றும் கிலான் மாகாணங்கள் அனைத்து ஈரானியர்களாலும் ஷோமல் என்று அறியப்பட்டன ( பாரசீக மொழியில் மொழியில் "வடக்கு" என்று பொருள்). மாசாந்தரான் ஈரானின் வடக்கே காஸ்பியன் கடலை ஒட்டி உள்ள ஒரு மாகாணம் ஆகும். காஸ்பியன் கடலின் தெற்கு கடற்கரையில் அமைந்துள்ள இது ரஷ்யா (கடல் முழுவதும்), கோலெஸ்தான், செம்னான், தெஹ்ரான், அல்போர்ஸ், காஸ்வின் மற்றும் கிலான் மாகாணங்களால் கடிகார சுற்றில் சூழ்ந்துள்ளது. மாகாணத்தின் மிகப்பெரிய நகரமாகவும் சாரி மாகாணத்தின் தலைநகரமாகவும் சாரி நகரம் உள்ளது.
மேற்கோள்கள்
பகுப்பு:ஈரானின் மாகாணங்கள் பகுப்பு:Webarchive template wayback links பகுப்பு:Coordinates on Wikidata
பெர்சிவல் ஹீலிங்
பெர்சிவல் ஹீலிங்  (Percival Healing , பிறப்பு: சூலை 16 1878, இறப்பு: பிப்ரவரி 1 1915), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1911 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
பெர்சிவல் ஹீலிங் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 3, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1878 பிறப்புகள் பகுப்பு:1915 இறப்புகள் பகுப்பு:கிலெளசெஸ்டர்சையர் துடுப்பாட்டக்காரர்கள்
கந்தழி
கந்தழி என்னும் துறைபற்றித் தொல்காப்பியம் குறிப்பிடுகிறது.
வழிபடும் தெய்வம், நடுகல்-தெய்வம் போன்றவை பகைவரின் வலிமையை அழித்துப் பற்றுக்கோடாகித் துணைநின்ற பாங்கைப் பாராட்டிப் பாடுவது கந்தழி. கந்து என்னும் சொல் துணைநிற்றலைக் குறிக்கும்.
பாடாண்திணை எட்டு வகைப்படும்.
அவற்றில் முதல் ஆறு துறைகள் அமரர்கண் முடியும்.
கடவுள் மேலும், வேண்டியவர் மேலும் காமம் கொள்ளல் பின்னைய இரண்டு காமப்பகுதிகள்.
தேவாரம், திருவாசகம், திவ்வியப்பிரபந்தம் போன்றவை காமப்பகுதி.
இது குழந்தையாக்கியும் ஊரொடு தோற்றம் செய்தும் இரு வகையில் பாடப்படும்.
கொடிநிலை, கந்தழி, வள்ளி ஆகிய மூன்றும் கடவுள் வாழ்த்தோடு ஒப்ப வைத்து எண்ணப்படும். இது போக தமிழ்த் தத்துவக் கொள்கையும் இங்கு எண்ணத்தக்கது கொடிநிலை ஒன்றைப் பற்றுக் கோடாகக் கொண்டு படர்தலையும் அதாவது உயிரின் இயல்பையும் வள்ளி அருள் நிலையாகவும் கந்து கட்டு என்றும் பொருளில் கந்தழி கட்டழிந்த (limitless) பரம்பொருளையும் குறிக்கும்
பெருந்தேவனார் விளக்கம்
வீரசோழியம் என்னும் நூலுக்கு உரை எழுதிய பெருந்தேவனார் "கந்தழியாவது செருவில் தெட்பம் உடைமை" என்று குறிப்பிட்டுள்ளார். தெட்பம் என்பது தெளிவு. போரில் தெளிவு என்பது புறமுதுகு காட்டி ஓடுவோருடன் போரிடாமை போன்றவை எனலாம். இப்படிப் போரிடுபவன் கடவுள் போன்றவன் எனப் பெருந்தேவனார் கருதினார் போலும்.
அடிக்குறிப்பு
பகுப்பு:சங்க இலக்கியம்
இடுப்புவார்
இடுப்புவார் என்பது ஆங்கிலத்தில் பெல்ட்(Belt - Apparel) என அழைக்கப்படும் இடுப்பில் அணியும் ஒரு தோலால் ஆன அல்லது தடிமனான துணி வகையால் ஆன ஒரு இடுப்பு அணிகலன் ஆகும். பெரும்பாலும் ஆண்களால் உபயோகிக்கப்படும் இந்த இடுப்புவாரின் முக்கிய நோக்கம் இடுப்பில் அணியும் துணிவகைகள் இடுப்பில் நன்கு பற்றிக் கொள்ள உதவுவது ஆகும்.
பகுப்பு:உடைகள் பகுப்பு:அணிகலன்கள்
எலுமிச்சங்கிரி சாமுண்டியம்மன் கோயில்
எலுமிச்சங்கிரி சாமுண்டியம்மன் கோயில் தமிழ்நாட்டில் கிருஷ்ணகிரி மாவட்டம், எலுமிச்சங்கிரி என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. சித்திரை மாதம் 1 நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இலட்சுமி கௌதம் (பேராசிரியர்)
இலட்சுமி கௌதம் (Laxmi Gautam) (பிறப்பு: 1963) இந்தியாவைச் சேர்ந்த கல்வியாளர் ஆவார். இவர் கைவிடப்பட்ட விதவைகளை கவனிப்பதற்காக தனது நேரத்தை செலவிடுகிறார். மேலும் இவர் "பிருந்தாவனின் தேவதை" என்றும் அழைக்கப்படுகிறார். 2015இல் அனைத்துலக பெண்கள் நாள் அன்று இவருக்கு நாரி சக்தி விருது வழங்கப்பட்டது. இவர் தற்போது பிருந்தாவனத்தில் உள்ள ஓரியண்டல் தத்துவ நிறுவனத்தில் கற்பித்து வருகிறார்.
பணிகள்
மொட்டையடித்த தலையுடன் வெள்ளை நிறத்தில் உள்ள பெண்கள் விதவைகள் என்பதை இளம் வயதிலேயே இவர் புரிந்துகொள்ள ஆரம்பித்தார். சிறுவயது பெண்குழந்தைகள் மணப்பெண்ணாகி பெரியவளாவதற்கு முன்பே விதவைகளாக மாறி, பின்னர் வாழ்நாள் முழுவதும் மரியாதை இல்லாதவர்களாகவோ அல்லது உணவளிக்கப்படாமலோ அல்லது கவனிக்கப்படாமலோ இருப்பதை கண்டிருக்கலாம். 1995 இல் நகரத்தின் துணை மேயராக இருந்தார்.
விலங்குகள் உண்ணாமல் இருக்க கைவிடப்பட்டு இறந்த விதவைகளின் உடல்களைக் தேடிக் கண்டுபிடிக்க ஆரம்பித்தார். அவர்களின் உடல்களை சேகரித்து மரியாதையான தகனம் செய்கிறார். இவர் இறந்தவர்களை மட்டும் கவனிப்பதில்லை. இவர் நிறுவிய அடித்தளம் கைவிடப்பட்ட விதவைகளையும் கவனிக்கிறது. இவரது ஆதரவின் கீழ் முப்பத்தைந்து விதவைகள் வாழ்ந்து வருகின்றனர். இவர் அவர்களுக்கு உணவு, குடிநீர், ஒரு போர்வை ஆகியவற்றை ஏற்பாடு செய்தார். மேலும் இவரது அறக்கட்டளை பாலியல் துன்புறுத்தல்களால் பாதிக்கப்பட்டவர்களுக்கு சட்ட மற்றும் உணர்ச்சி ரீதியான ஆதரவையும் வழங்கி வருகிறது.
விருது
2015 ஆம் ஆண்டில் நாரி சக்தி விருது விருதைப் பெற்றபோது இவரது பணி அங்கீகரிக்கப்பட்டது. பல நாட்கள் அழுகிய உடல்களை இவர் கையாண்டதாகவும், 500 உடல்களில் கடைசி சடங்குகளை இவர் செய்ததாகவும் குறிப்பிபப்பட்டது. எவ்வாறாயினும், இறந்தவர்களையும் உயிருள்ளவர்களையும் கவனித்துக்கொள்வதற்காகவே இந்த விருது வழங்கப்பட்டது.
மேற்கோள்கள்
பகுப்பு:வாழும் நபர்கள் பகுப்பு:சமூக சேவகர்கள்
சோடியம் அயோடைடு
சோடியம் அயோடைடு (Sodium iodide) என்பது NaI என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். சோடியம் அயனியும் அயோடைடு அயனியும் சேர்ந்து உருவாகும் இவ்வுப்பு வெண்மை நிறத்தில் காணப்படுகிறது. கரிம வேதியியலில் இந்தப் படிகத் திடப்பொருள் முக்கியமான ஓர் உணவுச் சேர்க்கைப் பொருளாகப் பயன்படுத்தப்படுகிறது. பொதுவாக அமில அயோடைடுகளுடன் சோடியம் ஐதராக்சைடு சேர்ப்பதால் சோடியம் அயோடைடு உருவாகிறது.
கரிமத் தொகுப்பு வினைகள்
ஆல்க்கைல் குளோரைடுகளை ஆல்க்கைல் அயோடைடுகளாக மாற்றுவதற்கு சோடியம் அயோடைடு பயன்படுகிறது. பிங்கெல்சிடீன் வினை எனப்படும் இவ்வினையில் அசிட்டோனில் சோடியம் குளோரைடு கரைவதில்லை என்ற நம்பிக்கையை அடிப்படையாகக் கொண்டு வினைவிளை பொருள் தருவிக்கப்படுகிறது.
அணுக்கரு மருத்துவத்தில்
[125I]NaI மற்றும் [131I]NaI உள்ளிட்ட சோடியத்தின் சில கதிரியக்க உப்புகள், தைராய்டு புற்று மற்றும் உயர் தைராய்டு மிகைப்பு போன்ற நோய்களுக்கான கதிரியக்க மருத்துவச் சிகிச்சையில் பயன்படுகின்றன அல்லது கதிரியக்கப் பெயரிடலில் சுவடுகாண் தனிமமாக ஓரிடத்தான்களின் பாதையை கண்டறியப் பயன்படுகின்றன. ( அயோடினின் ஓரிடத்தான்கள்: மருத்துவம் மற்றும் உயிரியலில் கதிரியக்க அயோடின்கள் I-123, I-124, I-125, மற்றும் I-131).
தாலியம் கலப்பிடப்பட்ட NaI(Tl) மினுமினுப்பாக்கிகள்
சோடியம் அயோடைடு தாலியத்துடன் சேர்க்கப்பட்டு செயலூக்கப்படுகிறது. பின்னர் இது கதிர்வீச்சு அயனியாக்கத்தின் போது போட்டன் எனப்படும் ஒளியன்களை ( மினுக்குகள்) உமிழ்கிறது. இவையே அடர்வு காணி அல்லது மினுமினுப்பு காணியாகவும் மரபார்ந்த வகையில் அணுக்கரு மருந்தாகவும், புவி இயற்பியல், அணுக்கரு இயற்பியல் மற்றும் சுற்றுச் சூழல் அளவீடுகளிலும் பயன்படுத்தப்படுகிறது. பரவலாக NaI(Tl) மினுமினுக்கும் பொருளாகப் பயன்படுத்தப்படுகிறது. சோடியம் அயோடைடு நீர் உறிஞ்சும் தன்மை கொண்டது என்பதால், NaI(Tl) படிகங்கள் காற்றுப்புகாமலைடத்த ஒளிபெருக்கிக் குழாய்களில் பிணைக்கப்படுகின்றன. கதிர்வீச்சுக் கடினத்தன்மை, பின்னொளிர்வு, ஒளிபுகும் பண்பு முதலிய சில அளபுருக்களை படிக வளர்ச்சியில் சில மாறுதல்களைச் செய்வதன் மூலமாக அடையமுடியும். உயர்நிலை செயலூக்கம் பெற்ற படிகங்கள் அதிகத் தரமிக்க எக்சு கதிர் உணரிகளாகப் பயன்படுகின்றன. ஒற்றை அல்லது பலபடிக சோடியம் அயோடைடுகள் இதற்காகப் பயன்படுத்தப்படுகின்றன. இதனுடைய அதிகபட்ச அலைநீள வெளிப்பாட்டு அளவு 415 நா.மீஆகும்
கரைதிறன் தரவுகள்
சோடியம் குளோரைடு அல்லது சோடியம் புரோமைடு போலில்லாமல் சோடியம் அயோடைடு சில கரிமக் கரைப்பான்களில் மிக நன்றாக கரைகின்றது. பல்வேறு கரைப்பான்களில் 25 0 செல்சியசு வெப்பநிலையில் ஒரு கிராம் NaI/100 கி கரைப்பானில் சோடியம் அயோடைடு பெற்றுள்ள கரைதிறன் அளவுகள் இங்கு தரப்பட்டுள்ளன
வெளி இணைப்புகள்
பகுப்பு:கார உலோக அயோடைடுகள் பகுப்பு:கனிம வேதியியல் சேர்மங்கள் பகுப்பு:அயோடைடுகள் பகுப்பு:உலோக ஆலைடுகள் பகுப்பு:சோடியம் சேர்மங்கள் பகுப்பு:மினுமினுக்கும் மற்றும் ஒளிரும் பொருட்கள்
ஆன்ட் மேன் (இசுகாட்காட் லாங்)
ஆன்ட் மேன் (இசுகாட்காட் லாங்) (Ant-Man (Scott Lang)) என்பவர் மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்த கதாபாத்திரம் டேவிட் மிச்செலினி, பாப் லேடன் மற்றும் ஜான் பைர்ன் ஆகியோரால், மார்ச் 1979 இல் வெளியான அவென்ஜர்ஸ் #181 என்ற கதையில் தோற்றுவிக்கப்பட்டது. இது ஆன்ட் மேன் பெயரைப் பயன்படுத்திய இரண்டாவது மீநாயகன் பாத்திரம் ஆகும்.
இவரின் கதாபாத்திரம் சீர்திருத்த திருடன் மற்றும் மின்னணுவியல் நிபுணராக, அவென்ஜர்ஸ், பென்டாஸ்டிக் போர் மற்றும் கார்டியன்சு ஒப் த கலக்சி ஆகியவற்றில் உறுப்பினராக இருந்தார். பின்னர் 2015 இல் ஆன்ட் மேன் தொடரின் தலைப்புக் கதாபாத்திரமானார்.
இந்த கதாபாத்திரத்திற்கு உயிர் கொடுக்கும் விதமாக நடிகர் பால் ருத் என்பவர் மார்வெல் திரைப் பிரபஞ்சத் திரைப்படங்களான ஆன்ட்-மேன் (2015), கேப்டன் அமெரிக்கா: சிவில் வார் (2016) , ஆன்ட்-மேன் மற்றும் தி வாஸ்ப் (2018), அவெஞ்சர்ஸ்: எண்ட்கேம் (2019) மற்றும் ஆன்ட்-மேன் அண்ட் த வாஸ்ப்: குவாண்டுமேனியா (2023) போன்ற படங்களில் நடித்துள்ளார். மேலும் 2021 இல் வெளியான வாட் இப்...? என்ற டிஸ்னி+ இயங்குபட தொடருக்கும் குரல் கொடுத்துள்ளார்.
வெளியிணைப்புகள்
பகுப்பு:1979 வரைகதை கதாபாத்திரங்கள் பகுப்பு:அமெரிக்க மீநாயகன்கள் பகுப்பு:மார்வெல் வரைகதை மீநாயகன்கள் பகுப்பு:மீநாயகன் திரைப்பட கதாபாத்திரங்கள் பகுப்பு:மார்வெல் வரைகதை திரைப்பட கதாபாத்திரங்கள்
அல்-உயூன்
அல்-உயூன் அல்லது லஅயூன் (Laayoune, 'El-Aaiún';  அரபு மொழி: العيون al-ʿuyūn, தமிழாக்கம்: "ஊற்று") பிணக்கிலுள்ள ஆட்புலமான மேற்கு சகாராவிலுள்ள பெரிய நகரமாகும். தற்கால நகரத்தை 1938இல் எசுப்பானிய குடியேற்றவாதி அன்டோனியோ டெ ஓரோ நிறுவியதாகக் கருதப்படுகின்றது. 1940இல் இதனை எசுப்பானிய சகாராவின் தலைநகராக அறிவித்தது. தற்போதைய மொராக்கோ அரசின் லாயூன்-பூய்தொர்-சாகியா அல் அம்ரா வலயத்தின் தலைநகராக விளங்குகின்றது.
வறண்ட ஆறான சகுய்யா அல் அம்ரா இந்நகரை இரண்டாகப் பிரிக்கின்றது. ஆற்றின் தென்கரையில் உள்ளது எசுப்பானியர்களால் கட்டமைக்கப்பட்ட பழைய நகராகும். இங்கு அவர்கள் காலத்து பேராலயமொன்று  இன்றும் இயக்கத்தில்  உள்ளது. இதன் பாதிரிமார்கள் இந்த நகரத்திற்கும் மேலும் தெற்கிலுள்ள தாக்ளாவிற்கும் சேவை புரிகின்றனர்.
1976 முதல் மேற்கு சகாராவை தனது நாட்டங்கமாக கோரிய மொரோக்கோ இந்த நகரை கைப்பற்றி ஆண்டு வருகின்றது. அல்சீரியா ஆதரவளிக்கும் போலிசரியோ முன்னணி மேற்கு சகாராவின் விடுதலைக்குப் போராடி வருகின்றது. இந்த அணி லாயூனை ஆக்கிரமிக்கப்பட்ட தலைநகராகக் கருதுகின்றது.
மக்கள் பரம்பல்
லாயூன் நகரத்தின் மக்கள்தொகை 196,331 ஆகும். இதுவே மேற்கு சகாராவிலுள்ள மிகப்பெரிய நகரமாகும். பொருளாதார மையமாக வளர்ந்துவரும் லாயூனின் மக்கள்தொகையில் ஐந்தில் ஒருவரே மேற்கு சகாராவின் பழங்குடிகளான சகாராவினராக உள்ளனர்; ஏனையவர்களில் பெரும்பகுதியினர் வடக்கிலிருந்து அரசு தரும் சலுகைகளுக்காகவும் அரசுப் பணி நிமித்தமாகவும் குடிபெயர்ந்துள்ள மொராக்கோவினராகும்.
கோவிந்தாஜீ கோயில்
கோவிந்தஜீ கோயில் (Shree Govindajee Temple) என்பது இந்து தெய்வங்களான இராதை கிருஷ்ணருக்காக (கோவிந்தாஜி) கட்டபட்ட கோயிலாகும். இது இந்தியாவின் மணிப்பூரின் இம்பால் மாவட்டத்தில் உள்ள மிகப்பெரிய வைணவக் கோயிலாகும். இது முதலில் 1846 இல் மன்னர் நாராசிங் ஆட்சியின் போது கட்டப்பட்டது. பின்னர் 1876 இல் மன்னர் சந்திரகிருதியால் கோயில் மீண்டும் கட்டப்பட்டது.
அல்-உயூன்
பொருளாதார நிலை
இந்நகரை மொரோக்கோ கைப்பற்றியது முதல் இது மீன்பிடித் தொழிலுக்கும் பாசுபேட்டு சுரங்கங்களுக்கும் மையமாக விளங்குகின்றது. 2010இல் ஐரோப்பாவுடன் ஆழ்கடல் மீன்பிடிப்பதற்கான புதிய  உடன்பாட்டை ஏற்படுத்தியது. உள்ளூர் மக்களின் ஆதரவைப் பெற மொராக்கோ நகரக் கட்டமைப்பிலும் வட்டார வளர்ச்சியிலும் பெரிதும் முதலீடு செய்துள்ளது.
கோவிந்தாஜீ கோயில்
அமைவிடம்
மணிப்பூர் இராச்சியத்தின் முன்னாள் மன்னர்களின் அரண்மனையான சானா கோனுங்கிற்கு அருகில் (மணிப்பூரின் தலைநகரான இம்பாலில்) கோவிந்தஜீ கோயில் அமைந்துள்ளது. இம்பாலை சாலை வழியாகவும் வானூர்தி சேவைகள் வழியாகவும் அணுகலாம். தேசிய நெடுஞ்சாலை 39 (இந்தியா) வடக்கில் திமாப்பூர் (நாகாலாந்து) மற்றும் கிழக்கில் மியான்மர் ஆகியவற்றுடன் இணைக்கிறது. மேலும் இது தேசிய நெடுஞ்சாலை 53 (இந்தியா) வழியாக இதை அசாமில் உள்ள சில்சாரை இணைக்கிறது. தேசிய நெடுஞ்சாலை 150 (இந்தியா) மிசோரமுடன் இணைகிறது. அருகிலுள்ள தொடருந்து இணைப்பானது 215 km தொலைவில் உள்ள திமாபூர் ஆகும். அங்கிருந்து இம்பாலுக்கு பேருந்து சேவைகள் உள்ளன. புது தில்லி, கொல்கத்தா, குவகாத்தி, சில்சார் ஆகிய இடங்களில் இருந்து இம்பாலுக்கு வானூர்திகள் இயக்கப்படுகின்றன.
அல்-உயூன்
பொருளாதார நிலை
அரசியல் நிலைப்பாடாக மொராக்கோ பல்லாண்டுகளாகவே மேற்கு சகாரா தனது ஆட்பகுதியில் இருந்து வந்ததாக உரிமை கோரி வருகின்றது. மூரித்தானியாவும் மேற்கு சகாராவிற்கு உரிமை கொண்டாடியபோதும் நீண்ட காலமாகவே மொராக்கோ இப்பகுதியை தனது கட்டுப்பாட்டில் வைத்துள்ளது. அல்சீரியாவின் ஆதரவைப் பெற்றுள்ள போலிசரியோ முன்னணி மொராக்கோ இராணுவத்துடன் போரிட்டு வருகின்றது; இப்பகுதிக்கு சகாராவிய அரபு சனநாயகக் குடியரசு என இறையாண்மை வேண்டுகின்றது. 16 ஆண்டுகள் சண்டைக்குப் பின்னர் 1991இல் போலிசரியோ முன்னணிக்கும் மொராக்கோவிற்கும் இடையே ஐ.நா. போர்நிறுத்தத்தை ஏற்படுத்தியுள்ளது. இருப்பினும் 1999க்கும் 2005க்கும் இடையே அவ்வப்போது கிளர்ச்சிகள் நடைபெற்று வந்தன.
கோவிந்தாஜீ கோயில்
வரலாறு
மணிப்பூர் இராச்சியத்தின் மன்னர் நாரா சிங் (கி.பி. 1844 – 50) தங்களின் குல தெய்வமான கோவிந்தாஜிக்கு 1846 ஆம் ஆண்டு சனவரி 16 ஆம் தேதி கோவிலை கட்டினார். 1868 ஆம் ஆண்டு ஏற்பட்ட நிலநடுக்கத்தின் போது கோயிலும் தெய்வச் சிலைகளும் கணிசமாக சேதமடைந்தன. இதன் விளைவாக, மன்னர் சந்திரகிருதியின் (1859-1886) ஆட்சியின் போது கோயில் அதன் அசல் வடிவமைப்பில் மீண்டும் கட்டப்பட்டது. 26 ஏப்ரல் 1876 இல் சிலைகள் நிறுவப்பட்டன. 1891 ஆம் ஆண்டு ஆங்கிலோ மணிப்பூர் போர் மூண்டபோது கோயிலில் இருந்த கடவுள் சிலைகள் அகற்றபட்டு கொங்மாவுக்கு கொண்டு செல்லப்பட்டன. பின்னர் 1908 ஆம் ஆண்டு,  சர்ச்சந்த் சிங்கால் மீண்டும் சிலைகள்  கோயிலுக்கு கொண்டு செல்லப்பட்டு நிறுவப்பட்டன.
அல்-உயூன்
பொருளாதார நிலை
இந்த போர்நிறுத்தத்தை கண்காணிக்கும் ஐ.நா. குழுவின் தலைமையகம் இந்த நகரில் உள்ளது. 2010இல் இப்பகுதிக்கு முடிந்தளவில் தன்னாட்சி வழங்க ஐ.நா. மொராக்கோ, போலிசரியோ குழுக்களிடையே பேச்சுவார்த்தைக்கு ஏற்பாடு செய்தனர்;  இதில் அல்சீரியாவும் மூரித்தானியாவும்  அலுவல்முறை நோக்கர்களாகப் பங்கேற்க உடன்பட்டுள்ளனர்.
கோவிந்தாஜீ கோயில்
வரலாறு
மணிப்பூர் மன்னர் மகாராஜா ஜெய் சிங்  அல்லது பாக்ய சந்திரா கர்த்தா (1763 – 1798), கிருட்டிணரின் சிறந்த பக்தராவார். இவரது கனவில் தோன்றிய கிருஷ்ணர் தனக்கும் இராதைக்கும் பலாமரத்தில் சிலை செய்து வழிபடும்படி கூறி மறைந்தார். அதன்படி 1776 ஆம் ஆண்டில் கோவிந்தஜியின் சிலை செதுக்கும் பணி முறையாக தொடங்கப்பட்டது. அந்த பணிகள் முடிவுற்று 1779 நவம்பர் பௌர்ணமி நாளில் அவர் தனது அரண்மனையில் கட்டப்பட்ட கோவிலில் நிறுவினார். அந்தக் காலகட்டத்தில் இங்கு ஐந்து நாட்கள் நாட்டிய நாடகங்கள், ராசலீலைகள் நிகழ்த்தப்பட்டன.
அல்-உயூன்
வானிலை
லாயூன் (அல்-ஐயூன்) வளைகுடா ஓடையால் மிதமாக்கப்பட்ட பாலைவன வானிலையைக் கொண்டுள்ளது. ஆண்டுச் சராசரி வெப்பநிலை 20°C ஆகவுள்ளது.
வெளி இணைப்புகள்
பகுப்பு:மேற்கு சகாரா பகுப்பு:ஆப்பிரிக்கத் தலைநகரங்கள்
கோவிந்தாஜீ கோயில்
கட்டுமானம்
இக்கோயிலானது தங்கத் தகடுகள் வேயப்பட்ட இரண்டு குவிமாடங்கள், ஒரு பெரிய, உயரமான மண்டபம் (    Meitei ) அல்லது சபை மண்டபம் ஆகியவற்றுடன் நடுத்தர அளவில் அமைந்துள்ளது. கர்பகிருகத்தில் கோவிந்தாஜி ( கிருட்டிணன் ) மற்றும் இராதை ஆகியோர் முதன்மை தெய்வங்களாக உள்ளனர். கருவறைக்கு இருபுறமும் வடக்கு, தெற்கு என இரு சந்நிதிகள் அமைக்கபட்டுள்ளன. அவற்றில் மூலவருக்கு தெற்கு பக்கச் சந்நிதி கிருட்டிணரும், பலராமருக்கும் அமைக்கபட்டுள்ளது. வடக்குப் பக்க சந்நிதியானது ஜகன்னாதருக்கும், சுபத்திரை மற்றும் பாலபத்திரர் ஆகியோருக்கும் அமைக்கபட்டுள்ளது. கோவில் மிகவும் நேர்த்தியாக அமைக்கபட்டுள்ளது. இது ஒரு அழகிய இடத்தில் கட்டப்பட்டுள்ளது. வளாகத்தைச் சுற்றி நன்கு பராமரிக்கப்பட்டுவரும் தோட்டம் அமைந்துள்ளது. கோவிலின் அருகாமையில் ஒரு சிறிய குளம் உள்ளது. மேலும் சுற்றிலும் உயரமான மரங்கள் வரிசையாக நடப்பட்ட ஒரு பெரிய திறந்தவெளி உள்ளது.
முக்கிய கோவில்
இக்கோயில் அரண்மனை போன்று மூன்று வாயில்களுடன், உயரமான மேடையமைப்பின் மீது சதுர வடிவில் கட்டப்பட்டுள்ளது. இது ஒரு வெள்ளை மாளிகை போல காட்சியளிக்கிறது. கருவறையைச் சுற்றி ஒரு பிரகாரம் அமைக்கபட்டுள்ளது. கோயிலின் மேலே இரண்டு குவிமாடங்கள் உள்ளன. ஒவ்வொரு குவிமாடத்தின் உச்சியிலும் ஒரு கலசம் உள்ளது. கலசத்தின் மேல் வெள்ளைக் கொடி ஏற்றப்பட்டுள்ளது. இரண்டு குவிமாடங்களின் மேற்பரப்பும் தங்கத் தகடுகளால் வேயப்பட்டுள்ளன. கோயில் நுழைவாயில் கிழக்கு நோக்கி உள்ளது. கோயில் செங்கல் மற்றும் சாந்து கொண்டு கட்டப்பட்டுள்ளது. மையத்தில் உள்ள கருவறையில் இராதையுடன் கோவிந்தாஜியின் உருவம் அமைக்கபட்டுள்ளது. அதன் அருகில் உள்ள வடக்கு அறையில் ஜகன்னாதர், சுபத்திரை, பாலபத்திரரின் உருவங்கள் நிறுவப்பட்டுள்ளன. அப்படியே தெற்கு அறையில் பாலபத்திரர், கிருஷ்ணரின் உருவங்கள் உள்ளன. கோவிந்தாஜி மற்றும் இராதையின் உருவங்கள் முதலில் ஒரு சிறப்பு மரத்தால் செதுக்கப்பட்டு, மீதமுள்ள மரத்தில் ஜெகன்னாதர், சுபத்திரை, பாலபத்திரர்வின் ஆகியோரின் உருவங்கள் செய்யப்பட்டுள்ளன. இருப்பினும், கிருஷ்ணர் மற்றும் பலராமரின் உருவங்கள் வண்ணமயமாக பிளாஸ்டர் ஆஃப் பாரிசால் ஆனவை.
வழிபாடு
கோவிலில் கடைபிடிக்கப்படும் தினசரி வழிபாட்டு முறையானது, காலை மற்றும் மாலை வேளைகளில் சம்பிரதாயமாக செய்யப்படுகிறது. பக்தர்களால் கடுமையான ஆடைக் கட்டுப்பாடு மிகவும் ஒழுக்கமாக கடைபிடிக்கப்படுகிறது. கோயிலுக்குப் பக்கத்தில் உள்ள மணிக் கூண்டு கோபுரத்தில் உள்ள பெரிய கோயில் மணி அடிக்கப்படும்போது கோயில் கதவுகள் திறக்கப்படுகின்றன. இது நீண்ட தொலைவுக்கு கேட்கிறது. சடங்கு சங்குகள் ஊதும்போது கருவறைக்கு கருவறைக்கு முன்னால் உள்ள பிரதான திரை கதவு திறக்கப்பட்டு கருவறையில் உள்ள முக்கிய தெய்வ உருவங்களை பாக்தர்களின் தரிசனத்துக்கு காட்டுகின்றனர். பிரதான சன்னதியின் இருபுறமும் பக்தர்கள் வரிசையில் நிற்க, பெண்கள் ஒருபுறமும், ஆண்கள் மறுபுறமும் வரிசையில் நிற்கின்றனர். இங்கு வழிபாடு செய்ய வரும் ஆண்கள் வெள்ளை நிற சட்டை, குர்த்தா அல்லது வேட்டி மட்டுமே அணிந்து வர வேண்டும், அதே நேரத்தில் பெண்கள் பாரம்பரிய பூங்கோ ஃபனேக் மற்றும் இன்னாஃபி, சல்வார்-கமீஸ், புடவை ஆகியவற்றை அணிந்துவரவேண்டும். பெண்கள் பித்தளை தட்டில் மணியுடனோ அல்லது அது இல்லாமலோ தெய்வத்திற்கு பூசைப் பொருட்களை எடுத்துச் செல்கிறனர். முக்கிய வழிபாடு நேரங்களில் கோயிலில் நிரந்தரமாக பணியமர்த்தபட்டுள்ள இசைக்கலைஞர்கள் இசைப்பார்கள். மணிப்பூரின் ஒரு இனக்குழுவினரான மெய்தீஸ், இந்தக் கோயிலின் தீவிர பக்தர்கள்.
திருவிழாக்கள்
வலது|thumb| மணிப்பூரில் [[ராசலீலை|ராச லீலை நடனம்]] இங்கு மிகவும் கோலாகலமாக நடைபெறும் முக்கியமான திருவிழாக்களாக ஆவணி மாதத்தில் நடைபெறும் ஜன்மாஷடமி மற்றும் சூன்-சூலை மாதங்களில் நடைபெறும் காங் ( தேரோட்டம் ) ஆகும். இந்த விழாக்களில் ஏராளமான பக்தர்கள் கலந்து கொள்கின்றனர். கோவிலின் வளாகத்தில் நடைபெறும் மற்ற முக்கியமான நிகழ்ச்சிகளாக மணிப்பூரின் நடன வடிவமான ரசலீலை, ஹலங்கர் ( ஹோலி பண்டிகை ), பெப்ரவரியில் பசந்த பூர்ணிமா, அக்டோபரில் கார்த்திகை பூர்ணிமா ஆகியவை உற்சாகத்துடன் நடத்தப்படுகின்றன. ராசலீலை என்பது மன்னர் ஜெய் சிங்கால் தொடங்கப்பட்ட ஒரு நடன வடிவமாகும். இந்த நடன வடிவில், நடனக் கலைஞர்கள் அணியும் பாவாடை ஜெய் சிங்குக்கு கனவில் தெரியவந்தது. இறைவன் இதேபோன்ற ஆடையை அணிந்து அவருக்கு முன் தோன்றி, அவரை கோயில் கட்டும்படி அவரை வழிநடத்தினார். பாரம்பரிய உடையில் ஏராளமான கோபியர் கோயிலின் உற்சவர் சிலையைச் சுற்றி நடனமாடும் ராசலீலை ஒரு பெரிய காட்சி விருந்தாக இருக்கும். இதற்காக கோயில் உற்சவர் சிலையானது புனித இடமான கைனாவில் உள்ள மைதானத்திற்கு கொண்டு வரப்படும். கைனா என்னும் இடமானது, இம்பாலில் இருந்து 29 கி.மீ. தொலைவிலு உள்ளது. இதுதான் மன்னர் ஜெய் சிங்கின் கனவில் கிருஷ்ணர் கனவில் வந்து தனது உருவத்தை பலா மரத்தில் செதுக்கி கோயில் அமைக்கும்படி சொன்ன இடமாகும்.
புதுப்பித்தல்
இந்தக் கோயிலும், மண்டபமும் 2012 நவம்பர் முதல் புதுப்பிக்கப்பட்டு வருகிறது. புதுப்பிப்பதற்காக அகற்றப்பட்ட குவிமாடங்களின் மீதான பொற்தகடுகள் 2013 ஆகத்தில் மீண்டும் வேயப்பட்டன. பொற்தகடுகள் 30 கிலோகிராம் எடையில் செய்யபட்டதாக கூறப்படுகிறது. மண்டபமும் புதுப்பிக்கப்பட்டு வருகிறது. கோவிலில் தரையில் ஓடுகள் பதிக்க முன்மொழியப்பட்டது. புனரமைப்புக்கான மொத்த செலவு 8 கோடி ரூபாய் என மதிப்பிடப்பட்டுள்ளது.
செல்லம்பட்டி
அமைவிடம்
இந்த ஊரானது மாவட்ட தலைநகரான தருமபுரியிலிருந்து ஒரு 44 கிலோமீட்டர் தொலைவிலும், அரூரில் இருந்து 4 கிலோ மீட்டர் தொலைவிலும், மாநிலத் தலைநகரான சென்னையிலிருந்து 254 கிலோமீட்டர் தொலைவிலும் அமைந்துள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°05'12.5"N 78°30'46.8"E ஆகும்.
மக்கள் வகைப்பாடு
2011 ஆண்டைய மக்கள் கணக்கெடுப்பின்படி இந்த ஊரில் 453 குடும்பங்கள் உள்ளன. ஊரின் மொத்த மக்கள் தொகை 1737 ஆகும். இதில் 887 ஆண்களும் 850 பெண்களும் அடங்குவர் கிராமத்தின் மொத்த எழுத்தறிவு விகிதம் 59.7 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
வெள்ளி இருகுரோமேட்டு
வெள்ளி இருகுரோமேட்டு (Silver dichromate) என்பது Ag2Cr2O7 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். தண்ணீரில் கரையாத இச்சேர்மம் சூடான தண்ணீருடன் சேர்த்து சூடாக்கும் போது சிதைவடைகிறது.
ஹரி ஹெய்லி
ஹரி ஹெய்லி  (Harry Hayley , பிறப்பு: சூன் 3 1860, இறப்பு: ஆகத்து 23 1922 ),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஏழு முதல்தர துடுப்பாட்டப் போட்டியில் கலந்து கொண்டுள்ளார். 1884-1898 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
வெள்ளி இருகுரோமேட்டு
தயாரிப்பு
பொட்டாசியம் இருகுரோமேட்டின் நீர்த்தக் கரைசலுடன் நீர்த்த வெள்ளி நைட்ரேட்டுக் கரைசலைச் சேர்ப்பதால் வெள்ளி இருகுரோமேட்டு உருவாகிறது.
ஹரி ஹெய்லி
வெளி இணைப்பு
ஹரி ஹெய்லி - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 3, 2011.
வெள்ளி இருகுரோமேட்டு
தயாரிப்பு
K2Cr2O7 (aq) + 2 AgNO3 (aq)→ Ag2Cr2O7 (s) + 2 KNO3 (aq)
ஹரி ஹெய்லி
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1860 பிறப்புகள் பகுப்பு:1922 இறப்புகள் பகுப்பு:யார்க்சையர் துடுப்பாட்டக்காரர்கள்
வெள்ளி இருகுரோமேட்டு
பயன்கள்
கரிம வேதியியலில் இதனுடன் தொடர்புடைய அணைவுச் சேர்மங்கள் ஆக்சிசனேற்றியாகப் பயன்படுகின்றன. உதாரணமாக, டெட்ராகிசு(பிரிடின்)வெள்ளி இருகுரோமேட்டுச் சேர்மம் ([Ag2(py)4]2+[Cr2O7]2−) பென்சைலிக் மற்றும் அல்லைலிக் ஆல்ககால்களை தொடர்புடைய கார்பனைல் சேர்மங்களாக மாற்ற உதவுகிறது.
மேற்கோள்கள்
பகுப்பு:குரோமேட்டுகள் பகுப்பு:ஆக்சிசனேற்றிகள் பகுப்பு:வெள்ளி சேர்மங்கள் பகுப்பு:டைகுரோமேட்டுகள்
கடலன்
கடலன் சங்ககாலக் குறுநில மன்னர்களில் ஒருவன்.
அரபிக்கடல் ஓரமாக இருந்த விளங்கில் என்னும் ஊரைத் தலைநகராகக் கொண்டு இவன் ஆண்டுவந்தான்.
இவன் சிறந்த வள்ளல்.
இவனது ஆட்சிக்காலத்தில் இவனது தலைநகர் விளங்கில் கண்ணைப் போல அழகுடன் திகழ்ந்தது. இவன் ஒரு போரில் தன்னை வேற்படையுடனும், யானைப்படையுடனும் தாக்கிய பகைவரை முறியடித்திருக்கிறான்.
இவன் காலத்திலோ, இவனுக்குப் பின்னரோ சேரமான் மாந்தரஞ்சேரல் இரும்பொறை விளங்கில் நகரைச் சூறையாடியிருக்கிறான்.
சேரன் மாந்தரஞ்சேரல் இரும்பொறை இவ்விளங்கில் நகருக்கு நேரவிருந்த துன்பத்தைக் காத்தான். விழுமம் கொன்றான் என்னும் தொடருக்கு இவ்வாறும் பொருள் கொள்ளலாம்.
அடிக்குறிப்பு
பகுப்பு:சங்ககால அரசர்கள் பகுப்பு:சேரர் போர்கள்
வடக்குசிலுக்கன்பட்டி புற்றுவாய்ச் செல்வியம்மன் கோயில்
வடக்குசிலுக்கன்பட்டி புற்றுவாய்ச் செல்வியம்மன் கோயில் தமிழ்நாட்டில் தூத்துக்குடி மாவட்டம், வடக்குசிலுக்கன்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் புற்றுவாய் செல்வியம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அதனா ஒப்பந்தம்
அதனா ஒப்பந்தம்(The Adana Agreement) (Adana Mutabakatı;اتفاقية أضنة) was an agreement made between துருக்கி மற்றும் சிரியா நாடுகளுக்கிடையில் 1998 ஆம் ஆண்டில் குர்திசுத்தான் தொழிலாளர் கட்சியை சிரியாவிலிருந்து வெளியேற்றுவது தொடர்பாக ஏற்பட்ட ஒரு ஒப்பந்தம் ஆகும்.
பின்னணி
1980கள் மற்றும் 1990களில், சிரியா - துருக்கி தொடர்புகள் குர்திசுத்தான் தொழிலாளர் கட்சியின் நிறுவன முகாம்களையும், அதன் தலைவர் அப்துல்லா ஓசுலானையும் தனது பிராந்தியப் பகுதிகளுக்குள் அனுமதித்ததன் விளைவாக மிகவும் நெருக்கடிக்கு ஆளாயின எனலாம். குர்திசுத்தான் தொழிலாளர் கட்சி ஒரு சுயேச்சதிகாரம் கொண்ட, துருக்கியின் ஆட்சிப்பகுதிக்குள் உள்ள பரப்புகளையும் உள்ளடக்கிய குர்திசுத்தானை குர்திஷ் - துருக்கிய சச்சரவிற்குப் பிந்தைய துருக்கிய அரசாங்கத்திற்கெதிராக உருவாக்க விரும்பியது.
துருக்கிய ஆட்சியாளர்கள் குர்திசுத்தான் தொழிலாளர் கட்சியை ஒரு தீவிரவாத அமைப்பாக வகைப்படுத்தியதோடு, அந்த அமைப்பை ஒழித்துக்கட்ட பிரச்சாரம் ஒன்றையும் மேற்கொண்டிருந்தது. சிரியா மேற்படி அமைப்பினரை வெளியேற்ற வேண்டும் என்றும் ஓசுலானை துருக்கிய அதிகாரிகள் வசம் ஒப்படைக்க வேண்டும் என்றும் அவ்வாறு செய்யத் தவறினால் சிரியாவிற்குள் உள்நுழைவு படையெடுப்பை மேற்கொள்வோம் என்றும் மிரட்டினர். அமெரிக்க ஐக்கிய நாடுகளும் இதே நேரத்தில் துருக்கிக்கு ஆதரவாக சிரியாவிடம் ஒரு கோரிக்கையை முன் வைத்தது.
சிரியா தொடக்கத்தில் துருக்கிய கோரிக்கைகளைப் புறக்கணித்தது. ஆனால், குறிப்பிடத்தக்க சமரச முயற்சிகளுக்குப் பின்னர் பகுதியளவிற்கு, அதாவது குர்திசுத்தான் தொழிலாளர் கட்சியின் இருப்பு குறித்து துருக்கிய வேண்டுகோள்களில் பகுதியளவிற்கு உடன்பட ஒத்துக்கொண்டது. ஒப்பந்தத்தின் போக்கில், சிரிய அரசு ஓசுலானை துருக்கிய அதிகாரிகள் வசம் ஒப்படைக்காமல் தமது நாட்டிலிருந்து வெளியேறச் செய்தது. ஓசுலான், மாஸ்கோ செல்லும் விமானம் ஒன்றில் ஏற்றி அனுப்பி வைக்கப்பட்டார்.
ஓசுலானின் புறப்பாட்டிற்குப் பிறகு, சிரியா தனது பிராந்திய எல்லைக்குள்ளிருந்து இன்னும் வெளியேறாமல் இருந்த அந்த அமைப்பினரை சுட்டுததள்ளினர்.
ஒப்பந்தம்
அதனா ஒப்பந்தமான துருக்கி மற்றும் சிரியா இடையே 20 அக்டோபர் 1998 அன்று துருக்கிய நகரமான அதனாவில் கையெழுத்தானது. இந்த ஒப்பந்தம் பின்வரும் அம்சங்களைக் கொண்டுள்ளது:
துருக்கியின் "பாதுகாப்பையும் ஸ்திரத்தன்மையையும் பாதிக்கும்" என்று கருதப்படும் எந்தவொரு செயலையும் சிரியா அனுமதிக்காது. அவ்வாறான செயல்பாட்டில் ஈடுபடும் குழுவிற்கு எந்தவொரு நிதி அல்லது பொருள் ஆதரவையும் அதன் பிரதேசத்தின் வழியாக வழங்க இது அனுமதிக்காது. சிரியா குர்திசுத்தான் தொழிலாளர் கட்சியின் புதிய முகாம்களை நிறுவவோ, அதன் எல்லைகளுக்குள் வணிக நடவடிக்கைகளில் பங்கேற்கவோ அனுமதிக்காது.சிரியா குர்திசுத்தான் தொழிலாளர் கட்சியை ஒரு 'பயங்கரவாத அமைப்பு' என்று அங்கீகரித்து அதன் அனைத்து நடவடிக்கைகளையும், அதனுடன் தொடர்புடைய எந்தவொரு குழுக்களின் நடவடிக்கைகளையும் சிரிய மண்ணில் தடை செய்யும். குர்திசுத்தான் தொழிலாளர் கட்சியின் உறுப்பினர்களை சிரியா வழியாக மூன்றாம் நாடுகளுக்கு செல்ல சிரியா அனுமதிக்காது.அப்துல்லா ஓசுலானை மீண்டும் தனது எல்லைகளுக்குள் நுழைய சிரியா அனுமதிக்காது. இந்த கோரிக்கைகளை நிறைவேற்ற சிரியா தவறிவிட்டால், சிரியா-துருக்கி எல்லை வழியாக சிரியாவிற்கு 5 கி.மீ தொலைவில் குர்திசுத்தான் தொழிலாளர் கட்சிக்குத் தொடர்புடையவர்கள் என சந்தேகப்படும் நபர்களை துரத்த துருக்கிக்கு உரிமை உண்டு.
இந்த ஒப்பந்தத்தின் மிக முக்கிய நோக்கமானது சிரிய - துருக்கிய இரு தரப்பு உறவுகளை மீட்டமைப்பதாகும்.
மேற்கோள்கள்
பகுப்பு:துருக்கியின் ஒப்பந்தங்கள்
கிட்டத்தட்ட நிறைவெண்
கணிதத்தில் கிட்டத்தட்ட நிறைவெண் (almost perfect number) என்பது அதன் அனைத்து வகுஎண்களின் கூட்டுத்தொகையானது அவ்வெண்ணின் இருமடங்கு மதிப்பில் ஒன்று குறைவாக உள்ள இயல் எண் ஆகும்.
இயல் எண் n ஒரு கிட்டத்தட்ட நிறைவெண் எனில், n இன் அனைத்து வகுஎண்களின் கூட்டுத்தொகை 2n − 1 ஆக இருக்கும்.
அதாவது n இன் வகுஎண் சார்பு:
n இன் தகு வகுஎண் சார்பு:
எதிரிலா அடுக்குகளைக் கொண்ட இரண்டின் அடுக்குகள் மட்டுமே கிட்டத்தட்ட நிறைவெண்களாக உள்ளன.
கண்டறியப்பட்டுள்ள கிட்டத்தட்ட நிறைவெண்களில்:
எனினும் கிட்டத்தட்ட நிறைவெண்கள் அனைத்தும் இதே வடிவில் அமைந்திருக்குமா என்பது அறியப்படவில்லை. ஒன்றைவிடப் பெரிய ஒற்றை கிட்டத்தட்ட நிறைவெண்கள் குறைந்தபட்சம் 6 பகாக்காரணிகளைக் கொண்டிருக்கும் எனக் கண்டறியப்பட்டுள்ளது.
If m ஒரு ஒற்றை கிட்டத்தட்ட நிறைவெண் எனில், m(2m − 1) ஒரு டேக்கார்ட் எண் ஆக இருக்கும். மேலும் a, b இரண்டும் என்றவாறான நேர் ஒற்றை முழுஎண்கள் மற்றும் 4m − a, 4m + b இரண்டும் பகாஎண்கள் எனில், m(4m − a)(4m + b) ஒரு ஒற்றை விந்தை எண்ணாக இருக்கும்.
வெளியிணைப்புகள்
பகுப்பு:எண் கோட்பாடு பகுப்பு:குறிப்பிடத்தக்க எண் வகைகள் பகுப்பு:வகுஎண் சார்பு பகுப்பு:முழுஎண் தொடர்வரிசைகள்
அலெக்ஸ் பிளாக்வெல்
அலெக்ஸ் பிளாக்வெல் (Alex Blackwell, பிறப்பு: ஆகத்து 31 1983), ஆத்திரேலிய பெண்கள் தேர்வுத் துடுப்பாட்ட  வீரர் ஆவார். இவர் ஆத்திரேலிய பெண்கள் துடுப்பாட்ட அணிக்காக தேர்வுத் துடுப்பாட்டம், பன்னாட்டு இருபது20 மற்றும் ஒருநாள் பன்னாட்டுத் துடுப்பாட்டப் போட்டிகளில் விளையாடி வருகிறார். மேலும் இவர் நியூசவுத் வேல்சு, பெர்க்‌ஷயர், ஒடாகோ அணிகள் சார்பாக உள்ளூர்ப் போட்டிகளிலும் விளையாடி வருகிறார்.
சர்வதேசப் போட்டிகள்
2003 ஆம் ஆண்டில் இங்கிலாந்துத் துடுப்பாட்ட அணி ஆத்திரேலியாவில் சுற்றுப் பயணம் செய்து விளையாடியது. பெப்ரவரி 15 இல் பிரிசுபேனில் நடைபெற்ற இங்கிலாந்து பெண்கள் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 14 பந்துகளில் 4 ஓட்டங்கள் எடுத்து நியூடன் பந்துவீச்சில் ஆட்டமிழந்தார். பின் பந்துவீச்சில் 11 ஓவர்கள் வீசி 9 ஓட்டங்களை விட்டுக்கொடுத்தார். ஆனால் இலக்கினைக் கைப்பற்றவில்லை. அதில் ஆறு ஓவர்களை மெய்டனாக வீசினார். பின் இரண்டாவது ஆட்டப் பகுதியில் 85 பந்துகளில் 9 ஓட்டங்கள் எடுத்து இறுதிவரை ஆட்டமிழக்காமல் இருந்தார்.இந்தப் போட்டியில் ஆத்திரேலிய  அணி ஐந்து இலக்குகளால் வெற்றி பெற்றது.
பின் 2017 ஆம் ஆண்டில் இங்கிலாந்து பெண்கள் துடுப்பாட்ட அணி ஆத்திரேலியாவில் சுற்றுப் பயணம் செய்து விளையாடியது. நவமபர் 9 இல் சிட்னி துடுப்பாட்ட அரங்கத்தில் நடைபெற்ற போட்டியின் முதல் ஆட்டப் பகுதியில் 35 பந்துகளில் 6 ஓட்டங்கள் எடுத்து எக்கிள்ஸ்டடோன் பந்துவீச்சில் ஆட்டமிழந்தார். இந்தப்போட்டி சமனில் முடிந்தது.
2005 துடுப்பாட்ட உலகக் கிண்ணம்
2005 ஆம் ஆண்டில் தென்னாப்பிரிக்காவில் நடைபெற்ற பெண்கள் துடுப்பாட்ட அணியில் இவர் இடம் பெற்றார். அந்தத் தொடரில் அவர் 24 ஓட்டங்கள் எடுத்தார். அவரின் மட்டையாட்ட சராசரி 26.75 ஆகும். அதன் பின் இந்தியப் பெண்கள் துடுப்பாட்ட அணிக்கு எதிரான தொடரில் இவர் விளையாடினார்.
பன்னாட்டு இருபது20
2005 ஆம் ஆண்டில் ஆத்திரேலியத் துடுப்பாட்ட அணி இங்கிலாந்தில் சுற்றுப் பயணம் செய்து விளையாடியது. செப்டம்பர் 2 இல் டான்டனில் நடைபெற்ற இங்கிலாந்து பெண்கள் துடுப்பாட்ட அணிக்கு எதிரான பன்னாட்டு இருபது20 துடுப்பாட்டப் போட்டியில் இவர் அறிமுகமானார். ஒந்தப் போட்டியில் 38 பந்துகளில் 43 ஓட்டங்கள் எடுத்து இறுதி வரை ஆட்டமிழக்காமல் இருந்து அணியின் வெற்றிக்கு உதவினார்.இந்தப் போட்டியில் ஆத்திரேலிய பெண்கள் அணி 7 இலக்களால் வெற்றி பெற்றது.
சான்றுகள்
பகுப்பு:ஆத்திரேலிய பெண்கள் தேர்வுத் துடுப்பாட்ட அணி பகுப்பு:1983 பிறப்புகள் பகுப்பு:வாழும் நபர்கள் பகுப்பு:ஆஸ்திரேலியப் பெண் துடுப்பாட்டக்காரர்கள்
ஆப்ரோசோரஸ்
ஆப்ரோசோரஸ்' ('delicate பல்லி') மாக்குரோனேரியா சோரோபொட் தொன்மா இனம். இது இன்றைய ஆசியாவின் நடு ஜூராசிக் காலப்பகுதியைச் சேர்ந்தது. இது சீனாவின் சிச்சுவான் மாகாணத்தில் உள்ள தாஷன்பு கல் அகழிடத்தில் கண்டுபிடிக்கப்பட்ட பல டயனோசோர் புதைபடிவங்களுள் ஒன்று. பல சோரோபோட்டுகளைப் போலவே ஆப்ரோசோரசும் நாலுகாலியும், தாவர உண்ணியும் ஆகும். ஒரு பொதுவான சோரோபோட்டு அளவுக்கு இது பெரியது அல்ல. இதன் நீளம் 9 மீட்டருக்கு (30 அடி) மேல் அதிகம் இருப்பதில்லை. இதன் தலை பெட்டிபோல் இருப்பதுடன், அதன் மேல் மூக்குத் துளைகளைக் கொண்ட எலும்புப் புடைப்புக் காணப்படும்.
கூட்டரசு சாலை 5 (மலேசியா)
கூட்டரசு சாலை 5 அல்லது கூட்டரசு சாலை 5 (மலேசியா) (ஆங்கிலம்: Malaysia Federal Route 5 அல்லது Federal Route 5; மலாய்: Laluan Persekutuan Malaysia 5 அல்லது Jalan Persekutuan 5) என்பது மலேசிய தீபகற்பத்தின் மேற்குக் கரைப் பகுதியில் இயங்கும் முக்கியமான மலேசியக் கூட்டரசு சாலை அமைப்பாகும். மிக முக்கியமான நெடுஞ்சாலை. மலேசியாவில் உருவாக்கப்பட்ட மிகப் பழைமையான சாலைகளில் ஒன்றாகும்.
655.85 km நீளம் கொண்ட இந்தக் கூட்டரசு நெடுஞ்சாலையானது, வடக்கில் பேராக் ஜெலாப்பாங் நகர்ப் பகுதியில் தொடங்கி தெற்கில் ஜொகூர், சுகூடாய் (Skudai) வரை செல்கிறது.
பின்னணி
கூட்டரசு சாலை 5, (Federal Route 5) தீபகற்ப மலேசியாவில் உள்ள மூன்று வடக்கு - தெற்கு கூட்டரசு நெடுஞ்சாலைகளில் முதுகெலும்பு போன்ற நெடுஞ்சாலையாகும். மற்ற இரண்டு நெடுஞ்சாலைகள் கூட்டரசு சாலை 1 (Federal Route 1); கூட்டரசு சாலை 3 (Federal Route 3) ஆகும்.
அந்த மூன்று வடக்கு - தெற்கு கூட்டரசு நெடுஞ்சாலைகளில் கூட்டரசு சாலை 5 மிகக் குறுகியதாகும். பொதுவாக, கூட்டரசு சாலை 5, பெரும்பாலும் தீபகற்ப மலேசியாவின் மேற்குக் கடற்கரையை ஒட்டியே செல்கிறது.
0 கி.மீ. அடையாளக் கல்தூண்
கூட்டரசு சாலை 5-இன் 0 கி.மீ. (Kilometre Zero) அடையாளக் கல்தூண், ஜொகூர் சுகூடாய், நகரில் அமைந்துள்ளது. அங்கு இந்தக் கூட்டரசு சாலை 5; கூட்டரசு சாலை 1 (மலேசியா)-இல் இருந்து பிரிகிறது. ஒன்றைக் கவனத்தில் கொள்வோம்.
கூட்டரசு சாலை 1 (மலேசியா) (Malaysia Federal Route 1) என்பது தீபகற்ப மலேசியாவின் மிக மிக முக்கியமான, தலையாயச் சாலை ஆகும். மலேசியாவில் அமைக்கப்பட்ட முதலாவது சாலையாகும். அதனால்தான் அதற்கு கூட்டரசு சாலை 1 (மலேசியா) என்று பெயர் வைத்து இருக்கிறார்கள்.
சுகூடாய்–பொந்தியான் நெடுஞ்சாலை
கூட்டரசு சாலை 5 முதலில்; சுகூடாய்–பொந்தியான் நெடுஞ்சாலை (Skudai–Pontian Highway) எனத் தொடங்குகிறது. பொந்தியான் கிச்சில் (Pontian Kechil) நகரத்தில் தொடங்கி, தீபகற்ப மலேசியாவின் முக்கிய மேற்கு கடற்கரை பொதுச் சாலையாக (Main West Coastal Trunk Road of Peninsular Malaysia) மாறுகிறது.
கூட்டரசு சாலை 5 முதலில்; சுகூடாய்–பொந்தியான் நெடுஞ்சாலை (Skudai–Pontian Highway) எனத் தொடங்குகிறது. பொந்தியான் கெச்சில் (Pontian Kechil) நகரத்தில் தொடங்கி, தீபகற்ப மலேசியாவின் முக்கிய மேற்கு கடற்கரை பொதுச் சாலையாக (Main West Coastal Trunk Road of Peninsular Malaysia) மாறுகிறது.
பத்து பகாட் நகரத்தில், இந்தக் கூட்டரசு சாலை 5, பத்து பகாட்–குளுவாங் சாலை-இன் (Batu Bahat–Kluang Road) ஒரு பகுதியாகும். பாரிட் ஜாவா கிராமப்புறப் பகுதியில் பிரிந்து மூவார் நகரத்தை நோக்கிச் செல்கிறது.
காட்சியகம்
பகுப்பு:மலேசியாவில் உள்ள சாலைகள்